2018 Goud is my woorde | Jennifer Zamudio | Online Shop
4. Gee jou liefde net vir my (Duet met Juandre Marais)
9. Tot die see opdroog (Pappa se song)
14. Vat jou goed (Nuwe opname)
MEDIA VRYSTELLING - GOUD IS MY WOORDE
Jennifer Zamudio het onlangs haar twaalfde album vrygestel en hierdie Afrikaanse CD met veertien liedjies op beloof om 'n groot sukses te wees.
Jennifer Zamudio het geen bekendstelling in die Suid-Afrikaanse musiekbedryf nodig nie en as daar een ding is wat hierdie dinamiese sangeres nog altyd baie goed reggekry het, is dit om haarself en die musiek wat sy maak, keer op keer te vernuwe en om elke keer met 'n splinternuwe, vars produk vorendag te kom.
Haar jongste album, Goud Is My Woorde, gaan sonder twyfel weer 'n sukses wees en 'n wye mark sal daarby aanklank vind.
"Ek het baie jong musikante gebruik om my met die album te help en ek is baie trots op die eindproduk. Dis modern, in pas met die hedendaagse klanke en steeds heerlike lekkerluister musiek," sê Jennifer.
Die album Goud Is My Woorde is Jennifer se 12de album en sy is hierdie jaar reeds 18 jaar werksaam in die musiekbedryf.
Al veertien liedjies op Goud Is My Woorde vorm 'n sterk eenheid.
Die meesleurende Tot Die See Opdroog is 'n liedjie wat Jennifer spesiaal vir haar pa geskryf het ná sy dood en baie menses al met hierdie lied kan identifiseer.
Jennifer het Anneli van Rooyen se treffer Ek glo pragtig verwerk en sy is verseker een van die min dapper vroue wat al haar hand aan 'n Neil Diamond liedjie gewaag het. Haar weergawe van sy I am I Said gaan beslis ook aftrek kry.
Die duet saam met Juandre Marais Gee Jou Liefde Net Vir My is nog 'n hoogtepunt op die album.
Sy doen gereeld vertonings en hoewel dit harde werk is, het dit haar nog nooit afgeskrik nie.
Ná byna 20 jaar in die bedryf, is sy steeds mal oor haar werk en sy vertel spontaan dat sy nog elke keer opgewonde is om op 'n verhoog te stap en vir mense te sing.
"Dis regtig nog al die tyd vir my lekker om te kan sing en ek beskou dit as 'n voorreg dat ek my passie kan uitleef en elke dag iets te kan doen waarvan ek regtig baie hou."
En solank as wat mense haar CD's koop en konserte bywoon, sal sy aanhou om musiek te maak. Hoe dan nou anders?